
 8.3.2012
 BG
 Официален вестник на Европейския съюз
 L 69/12
 РЕГЛАМЕНТ ЗА ИЗПЪЛНЕНИЕ (ЕС) No 191/2012 НА КОМИСИЯТА
 от 7 март 2012 година
 за определяне на вносните мита, приложими за някои видове олющен ориз от 8 март 2012 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 137 от него,
 като има предвид, че:
 (1)
 Въз основа на данните, предадени от компетентните органи, Комисията установи, че за референтния период от 1 септември 2011 г. до 29 февруари 2012 г. са издадени лицензии за внос на олющен ориз от код по КН 1006 20, с изключение на лицензиите за внос на ориз басмати, за количество в размер на 143 798 тона. Следователно вносното мито за олющен ориз от код по КН 1006 20, различен от ориз басмати, определено с Регламент за изпълнение (ЕС) No 903/2011 на Комисията (2), следва да бъде изменено.
 (2)
 Определянето на приложимото мито следва да се извърши в срок от десет дни след края на референтния период. Поради това настоящият регламент следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Вносното мито, приложимо за олющен ориз от код по КН 1006 20, възлиза на 30 EUR за тон.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 7 март 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 231, 8.9.2011 г., стр. 21.
 